Þrír efstu í mótinu : Gunnar , Sævar og Jón . Andar æskunnar og viskunnar svifu yfir húskynnum Taflfélags Reykjavíkur í gær þegar mótið sem brúar kynslóðirnar , Æskan og Ellin , fór fram í sextánda sinn . 54 keppendur tóku þátt og kom alþjóðlegi meistarinn Sævar Bjarnason þeirra fyrstur í mark með 8 vinninga af níu . Annar með 7 vinninga var Jón Úlfljótsson en jafnir í 3. - 6. sæti með 6,5 vinning voru Gunnar Erik Guðmundsson , Benedikt Þórisson , Júlíus Friðjónsson og Magnús V. Pétursson þar sem Gunnar hlýtur bronsið á mótsstigum ( tiebreaks ) . Iðunn Helgadóttir fór mikinn í mótinu og hér etur hún kappi við hinn margreynda Einar S. Einarsson . Líkt og áður í þessu skemmtilega kynslóðamóti var stemningin í salnum frábær og hart en drengilega var tekist á við skákborðin . Í mörgum tilfellum hafði unga fólkið í fullu tré við þá reyndari og oftar en ekki vel það því margir krakkanna stóðu sig frábærlega og röðuðu inn vinningum . Aldursforseti mótsins , Magnús V. Pétursson , hélt mikla eldræðu við upphaf mótsins þar sem hann ítrekaði meðal annars mikilvægi þess að koma skákinni að fullu inn í almenna kennslu í skólum . Ræðunni miklu fylgdi Magnús svo eftir með góðum árangri í mótinu þar sem hann hafnaði í 3. - 6. sæti eins og fyrr segir . Maggi Pé var ekki í vandræðum með að ræða við Gísla og félaga í Landanum . Þá var ánægjulegt að fá starfsmenn Landans hjá RÚV í heimsókn á meðan mótinu stóð en innslag frá viðburðinum verður sýnt í Landanum á næstu vikum . Mótshaldarar þakka keppendum fyrir þátttökuna og vilja koma á framfæri sérstökum þökkum til Magnúsar V. Péturssonar og Jóa Útherja , helsta styrktaraðila mótsins , en einnig til Birnu Halldórsdóttur sem stóð vaktina í Birnu-kaffi nú sem endra nær og bauð upp á dýrindis vöfflur ásamt öðrum ljúffengum veitingum . Á Chess-Results má finna heildarúrslit og hér á eftir fylgir útlistun á aukaverðlaunum . Sjáumst að ári ! 80 ára og eldri : 1 . Magnús V. Pétursson 6,5 v 2 . Sigurður Kristjánsson 6v 3 . Gunnar K. Gunnarsson 5,5 v